|  |  |
| --- | --- |
| **8. NAPIREND** | **Ügyiratszám:** ZAN/ /2025. |

**ELŐTERJESZTÉS**

a Képviselő-testület **2025. szeptember 26-i** **nyilvános** ülésére

|  |  |
| --- | --- |
| **Tárgy:** | **Az egyes szociális és gyermekvédelmi ellátási formák szabályozásáról szóló 4/2020. (IV.7.) önkormányzati rendelet módosításáról szóló rendelet véleményezése** |
| **Előterjesztő:** | Biró Imre polgármester |
| **Előkészítette:** | dr. Kiss Balázs Tamás aljegyző |

**TISZTELT KÉPVISELŐ-TESTÜLET!**

A Zánka és Térsége Oktatási Intézményi Társulás társulási megállapodása alapján a szociális alapon való étkeztetés és a gyermekétkeztetés formájára, igénybevételének módjára, a térítési díjakra Zánka Község Önkormányzata, mint a társulási megállapodásban rendeletalkotásra kijelölt önkormányzat hozhat szabályokat, de a társulási megállapodás a társulásban résztvevő többi önkormányzatnak véleményezési jogkört biztosít.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzata Képviselő-testülete a szociális étkeztetés és gyermekétkeztetés, mint társulásban ellátott feladatok vonatkozásában a társulási megállapodásban rendeletalkotásra kijelölt Zánka Község Önkormányzatának az étkezési térítési díjakkal kapcsolatos **rendeletalkotásával egyetért**. |

Balatonszepezd, 2025. szeptember 16.

|  |  |
| --- | --- |
|  | **Biró Imre**  polgármester |

**Zánka Község Önkormányzata Képviselő-testületének .../.... (...) önkormányzati rendelete**

**az egyes szociális és gyermekvédelmi ellátási formák szabályozásáról szóló 4/2020. (IV.7.) önkormányzati rendelet módosításáról**

*(tervezet)*

[1] A rendelet célja, hogy a gyermekétkeztetés intézményi térítési díjai akként kerüljenek megállapításra, hogy azok alkalmasak legyenek az önkormányzati feladat zavartalan ellátásához szükséges forrás biztosítására.

[2] Zánka Község Önkormányzata Képviselő-testülete az Alaptörvény 32. cikk (2) bekezdésében és a szociális igazgatásról és szociális ellátásokról szóló 1993. évi III. törvény 132. § (4) bekezdés d) pontjában kapott felhatalmazás alapján, a szociális igazgatásról és szociális ellátásokról szóló 1993. évi III. törvény 10. § (1) bekezdésében, 62. § (2) bekezdésében, és a 92. § (1) bekezdés b) pontjában, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (1a) bekezdésében és 29. § (3) bekezdésében, továbbá a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a Zánka és Térsége Oktatási Intézményi Társulása társulási megállapodásában biztosított véleményezési jogkörében eljáró Balatonszepezd Község Önkormányzata és Monoszló Község Önkormányzata Képviselő-testülete véleményének kikérésével a következőket rendeli el.

**1. §**

Az egyes szociális és gyermekvédelmi ellátási formák szabályozásáról szóló 4/2020. (IV.7.) önkormányzati rendelet 2. melléklete helyébe az 1. melléklet lép.

**2. §**

Ez a rendelet 2025. december 1-jén lép hatályba.

|  |  |
| --- | --- |
| **dr. Oláh Kálmán**  polgármester | **dr. Varga Viktória**  jegyző |

*1. melléklet az .../... . (... . ... .) önkormányzati rendelethez*

„*2. melléklet*

**A gyermekétkeztetés intézményi térítési díjai**

|  | **A** | **B** |
| --- | --- | --- |
| **1** | **Megnevezés** | **Térítendő érték** |
| **2** | Bölcsődések napi négyszeri étkezése | 900 Ft / nap |
| **3** | Óvodáskorúak napi háromszori étkezése | 900 Ft / nap |
| **4** | Általános iskolás alsó tagozatsok (menzás) napi egyszeri étkezése | 780 Ft / nap |
| **5** | Általános iskolás alsó tagozatsok (napközis) napi háromszori étkezése | 990 Ft / nap |
| **6** | Általános iskolás felső tagozatsok (menzás) napi egyszeri étkezése | 860 Ft / nap |
| **7** | Általános iskolás felső tagozatsok (napközis) napi háromszori étkezése | 1.090 Ft / nap |
| **8** | Diétás menza (napi egyszeri) iskolás alsó tagozatsok 50 %-os térítési díja | 760 Ft / nap |
| **9** | Diétás napközi (napi háromszori étkezés) iskolás alsó tagozatsok 50 %-os térítési díja | 1.045 Ft / nap |
| **10** | Diétás menza (napi egyszeri) iskolás felső tagozatsok 50 %-os térítési díja | 825 Ft / nap |
| **11** | Diétás napközi (napi háromszori étkezés) iskolás felső tagozatsok 50 %-os térítési díja | 1.140 Ft / nap |

”

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

**Az egyes szociális és gyermekvédelmi ellátási formák szabályozásáról szóló 4/2020. (IV.7.) önkormányzati rendelet módosításáról szóló rendelet** tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezet elfogadásának releváns társadalmi, gazdasági költségvetési hatása nincs.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet elfogadása adminisztratív többletterhet nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A Tervezet elfogadására a gyermekétkeztetés feltételeinek felülvizsgálata okán van szükség.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest több személyi, szervezeti, tárgyi és pénzügyi feltételt nem igényel.